Vesels skaitlis
Vesels skaitlis ir skaitlis, kas var būt naturāls skaitlis, naturālo skaitļu pretējais skaitlis vai nulle. Šie skaitļi veido veselo skaitļu kopu. Veselo skaitļu piemēri ir 0, 1, -1, 2, −2, 3, -3 un tā tālāk, savukārt 9,75, 5 12 un 2 {\displaystyle {\sqrt {2}}} nav veseli skaitļi. Veselo skaitļu ir bezgalīgi daudz, neeksistē lielākais un mazākais veselais skaitlis. Veselo skaitļu kopu apzīmē ar Z {\displaystyle \mathbb {Z} } (vācu: Zahlen — ‘skaitlis’). Veselo skaitļu kopā ietilpst naturālo skaitļu kopa ( N {\displaystyle \mathbb {N} } ), savukārt veselie skaitļi ir racionālo skaitļu ( Q {\displaystyle \mathbb {Q} } ) un reālo skaitļu kopu ( R {\displaystyle \mathbb {R} } ) apakškopa.